மழையெல்லோரெம்பாவாய்

மழையெல்லோரெம்பாவாய் தேவஅபிரா இங்கு பொழிகிறது மழை ! அங்கென் மண்ணிலும் பெய்யுமோ? ! கையேந்தா மனிதரின் கனவுகள் ! உலர்ந்த காலத்தின் மீதும் பெய்யுமோ? ! மழையின்றி நிமிராவெப்பயி£¤லும் பெய்யுமோ? ! வேரறுந்து விலகிய மனிதரின் விளைநிலம் ! சுவடிழந்து அழுகிறது. ! தேரசைந்த திருக்கோவில் கனவுகளை ! பாழடைந்த கோபுரம் பாடும் பாடலை ! பாடும் கிழவனின் கைத்தடியும் ! வழுவி நனையுமோ? ! ஊர் முடிந்த வெளியில் ! பொன்னிற மாலையில் ! மஞ்சள் குளிக்கும் ! என் தனியொரு வீடும் வேம்பும் நனையுமோ? ! ஏக்கம் மீதுற விண்ணின் துளிகள் ! பின்னிப் பெருமழையெனப் பொழிய ! என் பெண்ணின் விழிகளை மருவி ! இதழ்களைத் தழுவும் ! கனவில் இலயிக்கும் ! சாளரக் கரையின் சயனத்துடலில் ! படுமோ தூவானம்? ! மூசிப் பெய்தும் ! முழுநிலமும் கரையவோடியும் ! பின்னும் பெயரின்றி ! ஆழக்கடலில் கலந்து அழியும் மழையே ! தேடிப் பெய் என் தேசத்தை. ! ஏங்கித் தளர்ந்து இனிப்புகலே இல்லை ! எனத்தளம்பும் மனிதரை ! நெடுமரமடியின் நனையாக் குடிலில் இருத்திப் பின் பெய். ! இம்மழை மண்ணில் பெய்தது ! மரத்தில் பெய்தது ! மனதிலும் பெய்தது ! என்றுனக்கு அழியாப்புகழ் தருவேன். ! கார்த்திகை - 1996 ! தேவஅபிரா puvanendran@home.nl !  ! வெளிவர இருக்கும் ! இருண்ட காலத்தில் தொடங்கிய என் ! கனவுகளும் எஞ்சி இருப்பவைகளும் தொகுப்பிலிருந்து . ! இத் தொகுப்பை இலங்கையில் இருக்கும் நிகரி வெளியீட்டகம் வெளியிடவுள்ளது. எனது கவிதைகள் ஏற்கனவே சரிநிகர், மூன்றாவது மனிதன், திண்ணை, விளக்கு, ழகரம், ஒளி, திசை போன்ற இதழ்களில் வெளிவந்துள்ளன